|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣΕΡΕΥΝΑΣ ΚΑΙ ΘΡΗΣΚΕΥΜΑΤΩΝ ΠΕΡΙΦΕΡΕΙΑΚΗ Δ/ΝΣΗ ΠΡΩΤ. & ΔΕΥΤΕΡ. ΕΚΠ/ΣΗΣΚΕΝΤΡΙΚΗΣ ΜΑΚΕΔΟΝΙΑΣ**Α΄ ΚΕ.Δ.Δ.Υ. ΘΕΣΣΑΛΟΝΙΚΗΣ**(ΚΕΝΤΡΟ ΔΙΑΦΟΡΟΔΙΑΓΝΩΣΗΣΔΙΑΓΝΩΣΗΣ ΚΑΙ ΥΠΟΣΤΗΡΙΞΗΣ) | **Θεσσαλονίκη, 6/9/2017** **Αρ. Πρωτ.:1478****Α.Α.:**  |
|  Ταχ. Δ/νση : Τ.Θ. Δ5021 Τ.Κ: 57001 Θέρμη, Θεσσαλονίκης Τηλέφωνο : **2310365013** FAX :**2310649584** e-mail : mail@kday.thess.sch.gr | ΠΡΟΣ: τον Περιφερειακό Δ/ντή ΠΕ & ΔΕ Κεντρ. Μακεδονίας, κ. Παναγιώτη Ανανιάδη  |

 **Θέματα: (Ι) Ενημερωτικό σημείωμα για το συντονισμό του Ευρωπαϊκού προγράμματος ERASMUS+,**

**(ΙΙ) Παρουσίαση του Προγράμματος «Ξένιος Ζευς»,**

Σας ενημερώνουμε ότι, εγκρίθηκε από το Ίδρυμα Νεότητας και Δια Βίου Μάθησης (ΙΝΕΔΙΒΙΜ) η αίτηση του Α΄ ΚΕΔΔΥ Θεσσαλονίκης για την υλοποίηση του Προγράμματος κινητικότητας Erasmus+, με τίτλο: *Preparing youths for a diverse tomorrow,* και με αριθμό έγκρισης:2017-1ΕΛ2-ΚΑ105.

Το πρόγραμμα θα υλοποιηθεί στη Θεσσαλονίκη και θα διαρκέσει από 3 έως 9 Οκτωβρίου (7 ημέρες, συμπεριλαμβάνοντας και τις ημέρες μετακίνησης). Οι προτεραιότητες, οι στόχοι και οι δράσεις του παρόντος σχεδίου καθορίζονται σε σχέση με την αξιοπρέπεια και το σεβασμό της διαφορετικότητας. Σκοπός του υποβληθέντος προγράμματος είναι η δημιουργία φιλικών ως προς το "διαφορετικό" περιβαλλόντων όπου με την προώθηση της κοινωνικής συνοχής οι νέοι δεν θα αποκλείονται και θα συμμετέχουν ως ενεργοί ευρωπαίοι πολίτες (ενεργός πολιτότητα/active citizenship). Με έμφαση στο τρίπτυχο, α) μάθηση-κατανόηση-γνώση, β) ανάπτυξη δεξιοτήτων και κριτικής σκέψης και γ) αλλαγή στάσεων και συμπεριφοράς, ως επιμέρους στόχοι τίθενται, (Ι) η ενημέρωση και ευαισθητοποίηση για το δικαίωμα της ένταξης και της πρόσβασης όλων χωρίς εξαίρεση των νέων σε υπηρεσίες, υποδομές και αγαθά (γνώση και προώθηση βασικών ανθρώπινων δικαιωμάτων), (ΙΙ) η ενδυνάμωση για την υπεράσπιση των ατομικών και ομαδικών δικαιωμάτων (συνηγορία), (ΙΙΙ) η καλλιέργεια αξιών ζωής (ισότητα, αλληλεγγύη, σεβασμός, κοινωνική δικαιοσύνη... κλπ),  (ΙV) η καταπολέμηση του ρατσισμού και η ενίσχυση της κοινωνικής συνοχής, (V) η διαχείριση δυναμικών η οποία βασίζεται στην πρόληψη και την αντιμετώπιση της βίας, (V) η αξιοποίηση των υποστηρικτικών τεχνολογιών για την αντιμετώπιση της βίας-παρενόχλησης και τέλος (VI) η συνεργασία και πολιτισμική αλληλεπίδραση για ανταλλαγή γνώσεων και εμπειριών και διάχυση χρήσιμων πρακτικών μεταξύ των συμμετεχόντων οργανισμών και πέρα από αυτούς.

ΣΥΜΜΕΤΕΧΟΝΤΕΣ ΟΡΓΑΝΙΣΜΟΙ

Στο σχέδιο θα λάβουν μέρος 15 οργανισμοί που θα προέρχονται από 13 διαφορετικές χώρες τις: Ελλάδα (ΚΕΔΔΥ: συντονιστικός φορέας), Ιταλία, Ισπανία,  Λετονία, Κύπρος, Ουγγαρία, Τουρκία, Γερμανία, Ρουμανία, Βουλγαρία, Μεγάλη Βρετανία, Πορτογαλία  και Γαλλία), οι αρμοδιότητες των οποίων μπορούν να συσχετισθούν άμεσα με την ανάπτυξη και προώθηση πολιτικών ισότητας και σεβασμού της διαφορετικότητας, αξιοπρέπειας και σχεδιασμού πολιτικών προώθησης της διαπολιτισμικότητας σε διάφορους εκπαιδευτικούς, επαγγελματικούς και κοινωνικούς χώρους. Διαθέτουν ως οργανισμοί μεγάλη εμπειρία στο σχεδιασμό και την υλοποίηση προγραμμάτων για νέους σε ζητήματα διαφορετικότητας.

 Λαμβάνοντας υπόψη το σκοπό και το περιεχόμενο του προγράμματος, **ΠΑΡΑΚΑΛΟΥΜΕ,** όπως διαθέσετε την κ. Στάϊκου, την Τετάρτη 4 Οκτωβρίου, 2017 και ώρα 10-13, στο μικρό αμφιθέατρο του Μουσείου Βυζαντινού πολιτισμού Θεσσαλονίκης, για να παρουσιάσει στους εταίρους μας το πρόγραμμα που υλοποιεί η Περιφερειακή Δ/νση ΠΕ & ΔΕ Εκπαίδευση Κεντρικής Μακεδονίας **«Ξένιος Ζεύς»**

Ευχαριστώ εκ των προτέρων

Με εκτίμηση

Η Αναπλ. Προϊσταμένη

του Α΄ ΚΕΔΔΥ Θεσσαλονίκης

Δρ Αναστασία Γκουβατζή